Pau Gasol

**Pau Gasol Sáez**, nado en Barcelona o 6 de xullo de 1980, é un ex xogador catalán de baloncesto que xogou durante 18 tempadas na NBA, da que foi dúas veces campión, nos anos 2009 e 2010. Ademais gañou a Liga ACB en tres ocasións co FC Barcelona. Con 2,13&nbsp;metros de estatura xogaba na posición de ala-pivote. É amplamente considerado como o mellor xogador español de todos os tempos, entre os mellores europeos que xogaron na NBA, e un dos xogadores FIBA máis determinantes da historia. Dende 2021 xoga no FC Barcelona da Liga ACB.

Foi o segundo español en xogar na NBA despois de Fernando Martín, e foi o primeiro en ser elixido para xogar un All-Star Game (Houston 2006), en disputar uns *play-offs* (cos Memphis Grizzlies na tempada 2003-04), e en conosegur o campionato da NBA (en 2009 e 2010 cos Lakers dos Ánxeles). Ademais foi primeiro xogador non estadounidense en ser nomeado Rookie do Ano (2002).

Gasol foi escollido polos Atlanta Hawks na terceira posición do Draft da NBA de 2001, e os seus dereitos vendidos á recentemente trasladada franquía dos Memphis Grizzlies, antigamente en Vancouver, onde xogou ses tempadas e media. No momento do seu traspaso posuía os maiores rexistros da franquía de Memphis en partidos xogados, minutos xogados, tiros de campo feitos e anotados, tiros libres feitos e anotados, rebotes totais, defensivos e ofensivos, tapóns, roubos e puntos. O 3 de febreiro de 2008 foi traspasado aos Los Angeles Lakers por Kwame Brown (número 1 do draft de 2001), Javaris Crittenton e Aaron McKie, dúas primeiras roldas dos drafts de 2008 e 2010 e os dereitos que os Lakers tiñan sobre o seu irmán Marc Gasol. Nos Lakers xogou ata 2014, pasando logo por Chicago Bulls, San Antonio Spurs e Milwaukee Bucks.

O 13 de maio de 2009 foi elixido por primeira vez na súa carreira nun quinteto ideal da NBA, concretamente no terceiro quinteto. En 2010 foi elixido por segunda vez para o terceiro quinteto, e en 2011 e 2015 foi escollido no segundo quinteto. É un dos catro únicos xogadores da historia da NBA con canto menos 20&nbsp;000&nbsp;puntos, 11&nbsp;000&nbsp;rebotes, 3&nbsp;500&nbsp;asistencias e 1&nbsp;900&nbsp;tapóns acumulados durante a tempada regular, xunto a Kareem Abdul-Jabbar, Tim Duncan e Kevin Garnett.

En febreiro de 2021, logo de 18&nbsp;tempadas na NBA, e despois de case un ano e medio sen xogar, decidiu regresar ao FC Barcelona, o equipo no que debutara como profesional 22 anos atrás, para preparase de cara aos Xogos Olímpicos de Toquio, no que sería o seu último torneo como profesional. O 4 de agosto, foi elixido para formar parte da *Comisión de Atletas do Comité Olímpico Internacional*.

O 5 de outubro de 2021 anunciou a súa retirada como xogador profesional e, o 19 do mesmo mes, o Consello de Ministros de España, aprobou a adxudicación da Gran Cruz de la Real Orden del Mérito Deportivo, sendo o maior honor ao que pode aspirar un deportista en España, e que lle foi entregada en xuño de 2022. O 30 de novembro de 2021, o Goberno de Cataluña o distinguiu coa Creu de Sant Jordi, unha das máximas distincións catalás, que se lle fixo entrega tamén en xuño do ano seguinte. En marzo de 2022, a revista Gigantes del basket, outorgoulle o ‘Gigante Leyenda’, durante a gala número 34 dos *Premios Gigantes del Basket*.

En xullo de 2022 se uniu á xunta directiva da Overtime Elite, un novo proxecto de desenvolvemento de xogadores en Atlanta (Xeorgia).

O 7 de marzo de 2023 Los Angeles Lakers retiraron o seu dorsal #16.

## Traxectoria 
### Primeiros anos e inicios no baloncesto 
Pau Gasol naceu no Hospital de la Santa Creu i Sant Pau, en Barcelona, onde xa lle comezou a resultar máis difícil compaxinar estudos e deporte de elite. En Cornellá, e con 1,85&nbsp;m de altura, exercía ás veces de base, o que explica o control do balón que posuía.

Na tempada 1997-1998, con 16&nbsp;anos, Gasol ingresou no FC Barcelona, equipo co que se proclamou Campión de España Júnior. Dende aquela, Pau comezou a ser partícipe das convocatorias cona selección española en categorías inferiores. Xogou 3&nbsp;partidos máis co primeiro equipo, e o resto pasouno co equipo da Liga EBA. En ambas competicións logrou o título (era a súa segunda tempada na ACB) e o MVP. Con todo, o equipo non puido loitar pola Euroliga logo de caer ante a Benetton Treviso nun encontro no que Gasol non puido xogar por unha apendicite. Pouco despois da súa elección, Gasol foi traspasado xunto con Lorenzen Wright e Brevin Knight aos Memphis Grizzlies a cambio dos dereitos do daquela xogador franquía Shareef Abdur-Rahim e a elección 27 no draft de 2001, Jamaal Tinsley. A súa presentación oficial tivo lugar o 1 de outubro de 2001 co número 16 ás costas.

Na súa primeira tempada debutou ante os Detroit Pistons o 1 de novembro, conseguindo os seus primeiros dous puntos logo dunha asistencia de Jason Williams e un mate posterior. Acabou anotando 4&nbsp;puntos. Unha lesión de Stromile Swift no cuarto partido permitiu que Pau fora titular ante os Phoenix Suns, índose ata os 27&nbsp;puntos; desne entón non perdeu a titularidade no equipo. sendo o único xogador do equipo en disputar todos os partidos de liga. Números que lle valeron para conseguir o premio de Rookie do Ano por unanimidade logo de alzarse co premio de mellor novato nos meses de novembro, xaneiro e marzo. Do mesmo xeito, tamén foi incluído no Mellor Quinteto de Rookies. Liderou os novatos en puntos, rebotes, tapóns e porcentaxes de tiro. Foi o máximo anotador do seu equipo en 37 ocasións, e o máximo reboteador en 43, anotando en dobres díxitos en 72 dos 82&nbsp;partidos, incluíndo 30&nbsp;partidos con máis de 20&nbsp;puntos e 3 con máis de 30. Participou no All Star xogando o Rookie Challenge, no que achegou 10&nbsp;puntos e 7&nbsp;rebotes na vitoria dos novatos.

A súa mellor actuación chegou o 5 de abril de 2002 con 32&nbsp;puntos (tope en puntos nesa tempada) e 14&nbsp;rebotes ante os Houston Rockets, contra quen estivo a piques de conseguir a súa primeira tripla-dobre nese mesmo mes con 18&nbsp;puntos, 11&nbsp;rebotes e 8&nbsp;asistencias. O seu máximo reboteador estivo en 17 fronte os Orlando Magic. Para a historia tamén quedou un espectacular mate ante o seu xogador favorito, Kevin Garnett, quen unha xogada antes o retara aplaudíndolle na cara logo de superalo. Todo o Pyramid Arena púxose en pé a aplaudir ao español a pesar de que o partido estaba sentenciado para os Grizzlies.

O equipo logrou un balance de 23-59 nunha tempada de transición. A desgraza tamén se cebou cos Grizzlies, que viron caer a dous xogadores nos que había grandes esperanzas depositadas: Bryant Reeves e Michael Dickerson. Vítimas de lesións eternas, anunciaron a súa retirada do baloncesto profesional.

;Tempada 2002-03
Na tempada 2002-03 mellorou lixeiramente as súas prestacións individuais con 1c&nbsp;puntos, 8,8&nbsp;rebotes e 2,8&nbsp;asistencias, xogando case un minuto menos de media, debido á política de rotacións que seguiu o novo adestrador, Hubie Brown, logo do despido de Sidney Lowe co equipo 0-8.

Un ano máis, foi o único Grizzlie en non perderse ningún partido. Rematou 9º en porcentaxe de tiro na liga (51%), 10º en dobre-dobres (32), 12º en rebotes (8,8), 14º en tapóns (1,8) e 30º en anotación (19 de media). Promediou 22,8&nbsp;puntos, 10,8&nbsp;rebotes e 2,5&nbsp;tapóns no mes de xaneiro, igualando o seu récord en puntos en ata 3&nbsp;ocasións, fronte os New York Knicks, Philadelphia 76ers e Toronto Raptors. En rebotes igualouno en 4&nbsp;ocasións, e en tapóns só unha, igualando os seus 7. Participou de novo no encontro entre novatos e sophomores do All Star de 2003, mellorando nesta ocasión con 17&nbsp;puntos e 11&nbsp;rebotes. Posiblemente o seu mellor partido aquel ano foi ante os Boston Celtics o 3 de marzo de 2003, no que anotou 23&nbsp;puntos e 17&nbsp;rebotes.

O equipo volveu a naufragar con 28&nbsp;vitorias e 54&nbsp;derrotas, mais o rumbo da franquía cambiaría radicalmente a partir do seguinte ano.

;Tempada 2003-04
Na tempada 2003-04 o equipo clasificouse por primeira vez na súa historia para os *play-offs*, grazas a un rexistro de 50-32 na liga regular. Coa política de Brown como principal atenuante, Pau diminuíu os seus minutos considerablemente (de 36 pasou a xogar 31,5) e polo tanto, as súas medias, 17,7&nbsp;puntos, 7,7&nbsp;rebotes e 2,5&nbsp;asistencias. A pesar diso, liderou o equipo en anotación, rebotes e tapóns. Perdeuse o seu primeiro encontro na NBA o 5 de abril de 2004 por unha lesión no pé, poñendo fin á racha de 240&nbsp;partidos consecutivos en pista, 6ª mellor racha da liga. Superou o seu récord en anotación, rebotes e tapóns. En puntos ante os Cleveland Cavaliers con 37, o 29 de novembro de 2003, en rebotes con 18 ante Los Angeles Clippers, e igualou un récord da franquía con 8&nbsp;tapóns, conseguidos ante os Phoenix Suns, ademais de anotar aquela noite 17&nbsp;puntos, capturar 10&nbsp;rebotes e repartir 5&nbsp;asistencias. Logrou acadar os 3&nbsp;000&nbsp;puntos o 31 de outubro de 2003 ante os Boston Celtics, e os 1&nbsp;500&nbsp;rebotes o 12 de novembro de 2003 fronte os Orlando Magic.

Nos *play-offs* caeron por 4-0 ante os San Antonio Spurs na primeira rolda, cuns números de Pau insuficientes, 18,5&nbsp;puntos, 5&nbsp;rebotes e 2,5&nbsp;asistencias.

;Tempada 2004-05
A tempada 2004-05 comezou coa renovación de Gasol. O 30 de setembro de 2004 Memphis recoñeceu o traballo de Pau ampliando o seu contrato ata a tempada 2010-11. Gasol acababa o seu contrato *rookie* cos Grizzlies en xuño de 2005, mais asinou unha ampliación polo máximo polo cal pasaría a cobrar uns 86&nbsp;millóns de dólares polos seguintes seis anos.

Por segundo ano consecutivo, o equipo alcanzou os *play-offs logo dun rexistro de 45-37, nunha tempada pola cal pasaron ata tres adestradores polo banco dos Grizzlies. Brown tívose que retirar con 5-7 por problemas de saúde, sendo substituído por Lionel Hollins, un interino da franquía que estivo ao cargo do equipo ata que se fichou a Mike Fratello, con quen o equipo disparouse con 40&nbsp;vitorias e 26&nbsp;derrotas. O novo técnico da franquía era un adestrador cuxo éxito baseábase na defensa, as posesións longas e o básquet-control, aspectos que non favorecían o lucimento persoal de Gasol pero que daban resultados. En 32&nbsp;minutos de media conseguiu 17,8&nbsp;puntos, 7,3&nbsp;rebotes e 2,4&nbsp;asistencias, mellorando as súas prestacións nas series con 21,3&nbsp;puntos, 7,5&nbsp;rebotes e 2,5&nbsp;asistencias en 33,3&nbsp;minutos, aínda que conseguindo o mesmo resultado, 4-0, desta volta fronte os Phoenix Suns.

Foi elixido xogador da semana na Conferencia Oeste do 27 de decembro ao 2 de xaneiro, logo de rexistrar 23,6&nbsp;puntos, 7,7&nbsp;rebotes, 3,3&nbsp;asistencias e 1,3&nbsp;tapones. Xogou o seu mellor partido da tempada fronte os Sixers con 34&nbsp;puntos, 15&nbsp;rebotes, 2&nbsp;asistencias, 3&nbsp;tapóns e 1&nbsp;roubo. Aquela tempada, Pau tería a súa primeira lesión seria na NBA, unha fascite plantar que lle obrigou a perderse 23&nbsp;partidos. Iso foi o 25 de xaneiro de 2005, a finais de novembro, unha torcedura do nocello fíxolle perderse 3&nbsp;encontros. O 12 de novembro ante os Golden State Warriors igualou un récord da franquía de 5 tapóns nunha primeira parte. O 11 de xaneiro ante os Indiana Pacers anotou 31&nbsp;puntos e 4&nbsp;tapóns chegando á cifra de 5&nbsp;000&nbsp;puntos e 500 &nbsp;tapóns na súa carreira.

;Tempada 2005-06
Na tempada 2005-06, Gasol disputou o All-Star Game da NBA en Houston, sendo o primeiro español e o primeiro xogador dos Grizzlies en conseguilo, e logrando ser o máximo reboteador do partido con 12&nbsp;rebotes.

Alcanzou por terceira vez consecutiva os *play-offs'', mais o equipo non foi quen de gañar ningún partido, caendo desta volta fronte os Dallas Mavericks por 4-0 por terceira vez consecutiva. En 39,5&nbsp;minutos Pau rexistrou 20,3&nbsp;puntos, 6,8&nbsp;rebotes e 3&nbsp;asistencias.

Na liga regular alcanzou a barreira dos 20&nbsp;puntos, con 20,4, ademais de 8,9&nbsp;rebotes e 4,6&nbsp;asistencias en 39,2&nbsp;minutos, unha cantidade que se axustaba máis ao que o seu protagonismo no equipo reclamaba. Liderou o equipo en puntos en 40&nbsp;ocasións, 44&nbsp;en rebotes, 39&nbsp;en asistencias e 49&nbsp;en tapones. Rematou o 19º na liga en puntos, 17º en rebotes, 13º en tapóns e 11º en minutos. En marzo superou o seu récord persoal de puntos fronte os Seattle Supersonics con 44, e asinou a súa primeira tripla-dobre tamén fronte os Sonics con 21&nbsp;puntos, 12&nbsp;rebotes e 12&nbsp;asistencias. Foi nomeado xogador da semana na Conferencia Oeste en dúas ocasións. Ademais, converteuse no máximo reboteador na historia da franquía superando os 3&nbsp;072 que lideraban dito apartado. Un dos seus partidos máis lembrados esa tempada foi o que o enfrontou a Dirk Nowitzki, superando ao xogador alemán con 36&nbsp;puntos, 15&nbsp;rebotes e 5&nbsp;asistencias. Anotou canastras gañadoras sobre a bucina freonte a Golden State Warriors e Atlanta Hawks.

;Tempada 2006-07
Gasol tivo que perderse o inicio da tempada (23&nbsp;partidos) debido á lesión que sufriu nas semifinais do Mundial de Xapón fronte á Arxentina. Logo do seu regreso, mellorou especialmente na faceta reboteadora, onde os seus números creceron substancialmente. Rematou a tempada con 20,8&nbsp;puntos, 9,8&nbsp;rebotes, 3,4&nbsp;asistencias e 2,1&nbsp;tapóns, a mellor a nivel individual, mais embazada pola mala actuación do conxunto, 22&nbsp;vitorias e 60&nbsp;derrotas.

O equipo destituíu a Mike Fratello, e con Tony Barone o equipo xogou máis o ataque, malia a non obter resultados. No mes de decembro, Gasol promediou máis de 17&nbsp;puntos. En xaneiro rexistrou 21,9&nbsp;puntos, 10,7&nbsp;rebotes, 3,4&nbsp;asistencias e 2,7&nbsp;tapóns; en febreiro 21,8&nbsp;puntos, 11,8&nbsp;rebotes, 3,6&nbsp;asistencias e 2,4&nbsp;tapóns; en marzo 21,7&nbsp;puntos, 10,2&nbsp;rebotes, 3,5&nbsp;asistencias e 2&nbsp;tapóns; en abril 20,4&nbsp;puntos, 11,1&nbsp;rebotes, 4,4&nbsp;asistencias e 2&nbsp;tapóns. Rexistrou o seu mellor encontro, e tope do seu ano en anotación fronte a Los Angeles Lakers o 22 de marzo con 35&nbsp;puntos e 15&nbsp;rebotes.

No partido no que os Grizzlies se enfrontaron aos Toronto Raptors o 7 de marzo de 2007, Gasol necesitaba nove puntos para superar a marca de 7&nbsp;801&nbsp;puntos que ostentaba Shareef Abdur-Rahim e converterse así, no máximo anotador na historia da franquía. Finalizou o partido con 16&nbsp;puntos e os seus compatriotas José Manuel Calderón e Jorge Garbajosa foron testemuñas daquel histórico partido.
Durante esa tempada o seu nome apareceu nun hipotético traspaso. Gasol quería saír dun equipo ancorado e sen aspiracións a un onde poder optar ao anel, e no mercado existían moitos equipos que querían facerse cos servizos do español. Porén, as esixentes pretensións de Jerry West dificultaron o acordo. O equipo que máis insistiu foron os Chicago Bulls, mais West pedía a Ben Gordon, Kirk Hinrich e Luol Deng, esixencias ás que os Bulls negáronse. Os Boston Celtics e os New Jersey Nets, entre outros, foron algunhas das franquías das que se falou.
[miniatura|Gasol ante os [Los Angeles Lakers|Lakers poucos días antes do seu traspaso en xaneiro de 2008.]]
;Tempada 2007-08
A chegada dun novo adestrador á franquía, Marc Iavaroni, propiciou un cambio radical no xeito de entender o xogo e nos roles dos xogadores, proporcionando maior protagonismo a Rudy Gay en detrimento dun Gasol cada vez máis infravalorado e comezaba a especularse cun posible traspaso do xogador español.

#### Los Angeles Lakers (2008-2014) 
Estudou medicina durante uns meses, pero deixouno porque non o podía compaxinar co baloncesto, aínda que mantén que o seu obxectivo na vida é seguir os pasos da súa nai e converterse en médico no futuro. O seu irmán máis novo, Marc Gasol, tamén é baloncestista profesional, e xoga nos Toronto Raptors, gañadores da NBA no 2019. Comezou a xogar ó baloncesto no equipo do seu colexio, chamado Col·legi Llor, de onde máis tarde sería fichado polo Cornellà, que nesa época facía funcións de canteira do FC Barcelona.

No ano 2006 converteuse no primeiro xogador dos Grizzlies en xogar o partido das estrelas, o All-Star Game de Houston, un evento no que se dan cita anualmente os mellores xogadores da NBA. Con todo, non foi capaz de encestar ningunha vez, aínda que foi o máximo reboteador do partido, con 12 rexeitamentos. A súa mellor tempada en Memphis foi a de 2006-2007, cunha media de 20,8 puntos, 9,8 rebotes, 3,4 asistencias e 2,1 tapóns por partido, cun 53,8% en tiros de campo. Esta foi a súa última tempada completa coa camisola dos Grizzlies, xa que mediada a 2007-08 chegou nun traspaso aos Ánxeles para xogar nos Lakers de Kobe Bryant, equipo co que conseguiu dous aneis de campión da NBA, nas tempadas 2008-09 e 2009-10.

Tras seis anos e medio nos Lakers, no verán de 2014 Gasol foi traspasado aos Chicago Bulls. O 10 de xaneiro de 2015, xa con 34 anos, o ala-pivote catalán conseguiu a mellor marca anotadora da súa carreira con 46 puntos, alén de 18 rebotes, contra os Bucks de Milwaukee .

### Selección española 
Coa Selección de baloncesto de España conseguiu títulos en case todas as categorías, sendo o máis importante o acadado no ano que foi elixido para xogar o All-Star, o 2006, cando se proclamou campión do mundo de baloncesto no Campionato do Mundo da FIBA de 2006, batendo na final ao equipo nacional grego por 70-47, pero a xesta tivo aínda tinturas maiores cando o equipo español tivo que xogar a final sen a súa presenza, por ser baixa de última hora a causa dunha lesión. O combinado nacional, con Juan Carlos Navarro, José Calderón, Jorge Garbajosa, Rudy Fernández e compañía venceu á Grecia de Papalukas, Diamantidis e Spanoulis levando consigo o título de campións do mundo. No ano 2007, xoga co combinado español a final do Campionato de Europa ante Rusia, perdendo o partido por unha diferenza dun punto. Pau Gasol tivera o derradeiro lanzamento nas súas mans, pero o balón saíu rexeitado do aro defendido polo equipo ruso.

No ano 2008, Pau Gasol e compañía acadaron a final dos Xogos Olímpicos de Beijing ao igual que os Estados Unidos, os cales presentaran un cadro formado por doce dos mellores xogadores americanos como Chris Paul, Kobe Bryant, LeBron James, Dwight Howard ou Jason Kidd. Nese partido, Gasol anotou 21 puntos para axudar ao seu equipo, non sendo suficientes para acadar a vitoria, xa que perderon ante os Estados Unidos por unha diferenza de 11 puntos: 107-118, a puntuación conxunta máis alta conseguida nunha final olímpica en toda a historia. Neste torneo, Pau Gasol foi o máximo anotador.

## Notas 
## Véxase tamén 
### Ligazóns externas 
* Páxina persoal de Pau Gasol
* Páxina Oficial de Pau Gasol en NBA.com